PMIndiaData/PMIndiaSum huggingface dataset:
‘ప్రధాన మంత్రి ఫసల్ బీమా యోజన’ కార్యాచరణ మార్గదర్శకాలను విడుదల చేసిన ప్రధాన మంత్రి; సీహోర్ లో రైతుల భారీ ర్యాలీని ఉద్దేశించి ఆయన ప్రసంగించారు.

ఏప్రిల్ 14న బాబాసాహెబ్ అంబేద్కర్ జయంతి నాడు జాతీయ వ్యవసాయ బజారు కోసం డిజిటల్ ప్లాట్ ఫాం ను ప్రారంభించనున్నట్లు ప్రకటన మధ్య ప్రదేశ్ లోని సీహోర్ లో ఈ రోజు జరిగిన రైతుల భారీ ర్యాలీ లో ‘ప్రధాన మంత్రి ఫసల్ బీమా యోజన’ కార్యాచరణ మార్గదర్శకాలను విడుదల చేసిన ప్రధాన మంత్రి శ్రీ నరేంద్ర మోదీ విడుదల చేశారు. ఈ సమగ్రమైన పంటల బీమా పథకం ప్రయోజనాలను గురించి రైతులకు ప్రధాన మంత్రి వివరిస్తూ, కష్టకాలాలలో రైతులు ఎదుర్కొనే సమస్యలకు ఒక పరిష్కారాన్ని ఈ పథకం అందించగలుగుతుందన్నారు. ఇదివరకటి పంటల బీమా పథకాలలో ఉన్న లోపాలను నివారించడానికి, పంటల బీమాకు సంబంధించి రైతులలో విశ్వాసాన్ని పాదుగొల్పడానికి శ్రద్ధ తీసుకొన్నామని ఆయన అన్నారు. క్లెయిములను త్వరగా పరిష్కరించడానికి సాంకేతికతను విస్తారంగా ఉపయోగించుకోవడం జరుగుతుందని చెబుతూ, ఈ పథకం ప్రయోజనాన్ని రైతులు వినియోగించుకోవాలని ఉద్బోధించారు. రైతుల శ్రేయం కోసం కేంద్ర ప్రభుత్వం చేపట్టిన అనేక ఇతర కార్యక్రమాలను గురించి ప్రధాన మంత్రి వివరించారు. కోట్లాది రూపాయల మేరకు పేరుకుపోయన చెరకు రైతుల బకాయిలను చెల్లించివేయడానికి తీసుకున్న చర్యలను గురించి ఆయన ప్రస్తావించారు. డిజిటల్ ఇండియా ఉద్యమం గురించి ప్రధాన మంత్రి మాట్లాడుతూ, రైతుల సంక్షేమమే ఈ కార్యక్రమం ముఖ్య ఉద్దేశంగా ఉన్నట్లు చెప్పారు. బాబాసాహెబ్ అంబేద్కర్ జయంతి రోజైన 2016 ఏప్రిల్ 14న డిజిటల్ ప్లాట్ ఫామ్ అయిన నేషనల్ అగ్రికల్చర్ మార్కెట్ ను ప్రారంభించగలమని ఆయన ప్రకటించారు. ఇది రైతులకు వారి పంట దిగుబడికి మెరుగైన ధర పొందేందుకు తోడ్పడుతుంది. వ్యవసాయ రంగంలో తీసుకున్న ఇతర ప్రధాన కార్యక్రమాలు.. ఉదాహరణకు సాయిల్ హెల్త్ కార్డు పథకం, ప్రధాన మంత్రి కృషి సించాయీ యోజన, సేంద్రియ వ్యవసాయం, యూరియాను చాలినంతగా అందుబాటులో ఉండేటట్లు చూడటం.. వంటి వాటిని గురించి కూడా ప్రధాన మంత్రి చెప్పుకొచ్చారు. వ్యవసాయ రంగంలో చక్కని పనితీరును కనబరచినందుకు మధ్య ప్రదేశ్ రైతులను, మధ్య ప్రదేశ్ ముఖ్యమంత్రి శ్రీ శివ్ రాజ్ సింగ్ చౌహాన్ ను శ్రీ నరేంద్ర మోదీ అభినందించారు. ఎంపిక చేసిన లబ్ధిదారులకు సాయిల్ హెల్త్ కార్డులను, సెటిల్ మెంట్ సర్టిఫికెట్ లను ప్రధాన మంత్రి అందజేశారు.
మంత్రివర్గం దృష్టికి భార‌తదేశం, నెద‌ర్లాండ్స్ మ‌ధ్య అంత‌రిక్ష సాంకేతిక‌ విజ్ఞాన సంబంధ అవ‌గాహ‌న పూర్వక ఒప్పందం

ఖ‌గోళ ప‌రిశోధ‌న‌, శాంతియుత ప్ర‌యోజ‌నాల కోసం అంత‌రిక్ష వినియోగంలో స‌హ‌కారం దిశ‌గా భార‌తదేశానికి, నెద‌ర్లాండ్స్ కు మధ్య కుదిరిన అవ‌గాహ‌నపూర్వక ఒప్పందాన్ని (ఎమ్ఒయు) గురించి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న సమావేశమైన కేంద్ర మంత్రివర్గం దృష్టికి తీసుకువ‌చ్చారు. ఈ ఎమ్ఒయు పై 2017 మే 11, 22 తేదీల‌లో బెంగ‌ళూరు, ది హేగ్‌ ల‌లో సంత‌కాలయ్యాయి. ప్ర‌యోజ‌నాలు: ఈ ఎమ్ఒయు వల్ల‌ అంత‌రిక్ష విజ్ఞానం, సాంకేతిక‌త‌, భూ సంకేత విధానం (రిమోట్ సెన్సింగ్‌) స‌హా అనువ‌ర్త‌నాలు; ఉప‌గ్ర‌హ స‌మాచార వ్య‌వ‌స్థ‌, ఉపగ్ర‌హ ఆధారిత చోద‌క వ్య‌వ‌స్థ‌, గ్ర‌హాన్వేష‌ణ‌, వ్యోమ‌ నౌక‌ల వినియోగం, భూత‌ల‌- అంత‌రిక్ష వ్య‌వ‌స్థ‌లు, ఖ‌గోళ సాంకేతిక‌త అనువ‌ర్త‌నం త‌దిత‌ర రంగాల్లో రెండు దేశాల మ‌ధ్య స‌హ‌కారం పెంపొందుతుంది. విధి విధానాలు: భార‌త అంతరిక్ష విజ్ఞాన విభాగం/ భార‌త అంత‌రిక్ష ప‌రిశోధ‌న సంస్థ (డిఒఎస్/ఐఎస్ఆర్ఒ), నెద‌ర్లాండ్స్‌కు చెందిన నెద‌ర్లాండ్స్ అంత‌రిక్ష కార్యాల‌యం (ఎన్ఎస్ఒ)ల నుండి ఎంపిక చేసిన స‌భ్యుల‌తో సంయుక్త కార్యాచ‌ర‌ణ బృందం ఏర్పాటుకు ఈ అవ‌గాహ‌న ఒప్పందం వీలు క‌ల్పిస్తుంది. అనంత‌రం ఒప్పందం అమ‌లుకు కాల వ్య‌వ‌ధిని, మార్గాల‌కు సంబంధించిన కార్యాచర‌ణ ప్ర‌ణాళిక‌ను ఈ బృందం రూపొందిస్తుంది. భూ సంకేత ప‌ద్ధ‌తికి సంబంధించి స‌రికొత్త ప‌రిశోధ‌న కార్య‌క‌లాపాలు, అనువ‌ర్త‌నాల‌కుగ‌ల అవ‌కాశాలను అన్వేషణ‌ను ఈ ప్రణాళిక వేగ‌వంతం చేస్తుంది. ఉప‌గ్ర‌హ స‌మాచార వ్య‌వ‌స్థ‌, ఉపగ్ర‌హ ఆధారిత చోద‌క వ్య‌వ‌స్థ‌, అంత‌రిక్ష విజ్ఞానం, ఖ‌గోళాన్వేష‌ణ త‌దిత‌ర రంగాల ముంద‌డుగుకూ ఊపునిస్తుంది. మాన‌వాళి ప్ర‌యోజ‌నాల దిశ‌గా అంత‌రిక్ష సాంకేతిక‌త అనువ‌ర్త‌న రంగంలో సంయుక్త కార్యాచ‌ర‌ణ‌ను రూపొందించ‌డంలోనూ ఈ అవ‌గాహ‌న ఒప్పందం తోడ్ప‌డుతుంది. దీని వ‌ల్ల దేశంలోని అన్ని ప్రాంతాలు, వ‌ర్గాలకు ప్ర‌యోజ‌నం క‌లుగుతుంది. పూర్వరంగం: భూ ప‌రిశీల‌న సంబంధిత ప‌రిశోధ‌న‌ల ధ్రువీక‌ర‌ణ‌/ ఫ‌లితాల‌ను స‌రిచూడ‌డం వంటి అంశాల‌లో డిఒఎస్/ఐఎస్ఆర్ఒ కేంద్రాలు, నెద‌ర్లాండ్స్‌లోని భూ స‌మాచార శాస్త్ర-భూ ప‌రిశీల‌న అంత‌ర్జాతీయ సంస్థ, ట్వంటే విశ్వ‌విద్యాల‌యం (ఐటిసి), రాయ‌ల్ నెద‌ర్లాండ్స్ వాతావ‌ర‌ణ సంస్థ (కెఎన్ఎమ్ఐ)ల మ‌ధ్య చిర‌కాల సంబంధాలు ఉన్నాయి. ఇక భార‌త అంత‌రిక్ష విభాగానికి చెందిన వాణిజ్య విభాగం యాంట్రిక్స్ కార్పొరేష‌న్ 2008 ఏప్రిల్ లో నెద‌ర్లాండ్స్‌కు చెందిన ఉప‌గ్ర‌హం DELFI-C3 ని విజ‌య‌వంతంగా ప్ర‌యోగించింది. ఈ నేప‌థ్యంలో రెండు దేశాల మ‌ధ్య అంత‌రిక్ష స‌హ‌కారం పెంపుదిశ‌గా విధి విధానాల‌పై ఇస్రో, ఎన్ఎస్‌ఒ ల అధికారులు చ‌ర్చించారు. త‌ద‌నుగుణంగా ఖ‌గోళ ప‌రిశోధ‌న‌, శాంతియుత ప్ర‌యోజ‌నాల కోసం అంత‌రిక్ష వినియోగంలో స‌హ‌కారం దిశ‌గా రెండు దేశాల మ‌ధ్య ప‌ర‌స్ప‌ర అంగీకారంతో అవ‌గాహ‌నపూర్వక ఒప్పందం రూపుదిద్దుకొంది.
మార్చి నెల 17వ తేదీన ఐఎఆర్ఐ ‘కృషి ఉన్న‌తి మేళా’ లో వ్య‌వ‌సాయ‌దారుల‌ను ఉద్దేశించి ప్ర‌సంగించ‌నున్న‌ ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ రాజ‌ధాని న‌గ‌రంలో భార‌తీయ వ్య‌వ‌సాయ ప‌రిశోధ‌న సంస్థ (ఐఎఆర్ఐ) యొక్క పూసా ప్రాంగ‌ణంలో మార్చి నెల 17 వ తేదీన జ‌రిగే వార్షిక ‘కృషి ఉన్న‌తి మేళా’ లో ప్ర‌సంగించనున్నారు. ఆయ‌న వ్య‌వ‌సాయదారుల‌ను ఉద్దేశించి ఉప‌న్యాస‌మిస్తారు. సేంద్రియ వ్య‌వ‌సాయం పై ఒక పోర్ట‌ల్ ను ఆవిష్క‌రిస్తారు. అలాగే, 25 కృషి విజ్ఞాన్ కేంద్రాల‌కు పునాదిరాయిని వేస్తారు. ఈ సంద‌ర్భంగా ప్ర‌ధాన మంత్రి ‘‘కృషి క‌ర్మ‌ణ్’’మ‌రియు ‘‘దీన్ ద‌యాళ్ ఉపాధ్యాయ్ కృషి విజ్ఞాన్ ప్రోత్సాహ‌న్’’ అవార్డుల‌ను కూడా ప్ర‌దానం చేస్తారు. వ్య‌వ‌సాయ‌దారుల ఆదాయాన్ని 2020వ సంవ‌త్స‌రం క‌ల్లా రెట్టింపు చేయాల‌నేది ఈ మేళా యొక్క ఇతివృత్తంగా ఉంది. వ్య‌వ‌సాయ రంగం మ‌రియు అనుబంధిత రంగాల‌లో తాజా సాంకేతిక విజ్ఞాన సంబంధ ప‌రిణామాల‌ పట్ల వ్య‌వ‌సాయ‌దారుల‌లో చైత‌న్యాన్ని వ్యాప్తి చేయ‌డం కోసం ‘‘కృషి ఉన్న‌తి మేళా’’ను ఉద్దేశించారు. వ్య‌వ‌సాయ‌దారుల ఆదాయాన్ని రెట్టింపు చేయ‌డం, సూక్ష్మ‌ సేద్యం పై ప్ర‌త్య‌క్ష ప్ర‌ద‌ర్శ‌న‌లు, వ్య‌ర్థ జ‌లాల ఉప‌యోగం, ప‌శు పోష‌ణ, ఇంకా మత్స్య పరిశ్రమ.. వీటికి సంబంధించిన మండ‌పాలు ఈ మేళా లో ప్ర‌ధాన ఆక‌ర్ష‌ణలుగా ఉంటాయి. విత్త‌నాలు, ఎరువుల మ‌రియు కీటకనాశని ల‌ను గురించి వివ‌రించే మండ‌పాలను కూడా ఈ మేళాలో ఏర్పాటు చేయనున్నారు.
సింగపూర్ సాధారణ ఎన్నికలలో విజయం సాధించిన సింగపూర్ ప్రధానమంత్రి లీ సీన్ లూంగ్ కి,  పీపుల్స్ యాక్షన్ పార్టీ కి   ప్రధాని  అభినందనలు

సింగపూర్లో జరిగిన సాధారణ ఎన్నికలలో విజయం సాధించిన ఆ దేశ ప్రధానమంత్రి లీ సీన్ లూంగ్ కి, ఆయన పార్టీ పీపుల్స్ యాక్షన్ పార్టీ కి ప్రధాన మంత్రి నరేంద్ర మోదీ అభినందనలు తెలిపారు. భారత్-సింగపూర్ మధ్య సంబంధాలు మరింత బలోపేతమయ్యే విధంగా ప్రధాని లీ తో కలిసి పని చేయడానికి సంసిద్ధంగా ఉన్నామని మోదీ అన్నారు.
మౌలానా ఆజాద్‌ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి

మౌలానా ఆజాద్‌ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. స్వాతంత్య్ర ఉద్యమాని కి ఆయన అందించిన తోడ్పాటు ను మరియు విద్య పట్ల ఆయన కు ఉన్నటువంటి ఉద్వేగాన్ని కూడా ప్రధాన మంత్రి స్మరించుకొన్నారు. ప్రధాన మంత్రి ఒక ట్వీట్ లో – ‘‘మౌలానా ఆజాద్‌ జయంతి నాడు ఆయన ను స్మరించుకొంటున్నాను. ఆయన కు గల విద్వత్తు కు మరియు మేధో సామర్థ్యానికి గాను ఆయన ను సర్వత్ర ప్రశంసించడం జరుగుతున్నది. మన స్వాతంత్య్ర ఉద్యమం లో ఆయన ముందు వరుస లో నిలచారు; ఇతర ప్రముఖుల తో కలసి ఆయన పని చేశారు కూడాను. విద్య అన్నా కూడా ఆయన లో ఎంతో ఉద్వేగం నిండి ఉండేది.’’ అని పేర్కొన్నారు.
రాష్ట్రప‌తి భ‌వ‌న్ లో  జ‌రిగిన గ‌వ‌ర్న‌ర్ల 47వ స‌మావేశం ముగింపు స‌ద‌స్సులో ప్ర‌ధాన మంత్రి ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ బుధ‌వారం న్యూఢిల్లీ లోని రాష్ట్రప‌తి భ‌వ‌న్ లో జ‌రిగిన గ‌వ‌ర్న‌ర్ల 47వ స‌మావేశం ముగింపు స‌ద‌స్సు ను ఉద్దేశించి ప్ర‌సంగించారు. గ‌వ‌ర్న‌ర్లు వారు ఏళ్ల కొద్దీ గ‌డించిన అపార అనుభ‌వం రీత్యా, వారి ప‌ద‌వికి ఉన్న ప్ర‌తిష్టాత్మ‌క‌మైన స్వ‌భావం రీత్యా ఒక విశిష్ట‌మైన ఉన్న‌త స్థానాన్ని అలంక‌రించిన వార‌ని ప్ర‌ధాన మంత్రి అన్నారు. ఈ కార‌ణంగా వారు రాష్ర్టాల‌లో వాటిలో ఒక భాగం కాకుండానే, ప్ర‌భుత్వ ప్ర‌క్రియ‌ల‌కు వేగాన్ని అందించ‌డమే కాక‌ పాల‌న‌ ప్ర‌క్రియ‌ను మెరుగుప‌ర‌చేందుకు ఉత్ప్రేర‌క సాధ‌కాల మాదిరి ప‌నిచేయ‌గ‌లుగుతార‌ని ఆయ‌న అన్నారు. ప్ర‌పంచంలో ఆర్థిక సంక్షోభం నెల‌కొన్న త‌రుణంలోనూ శ‌క్తిమంతంగా ముందంజ‌లు వేస్తున్న ఒకే ఒక ప్ర‌ధాన ఆర్థిక వ్య‌వ‌స్థ భార‌త‌దేశం ఒక్క‌టేన‌ని ప్ర‌ధాన మంత్రి గుర్తు చేశారు. భారత‌దేశాన్ని ప్ర‌పంచం గ‌మ‌నిస్తోంద‌ని ఆయ‌న చెప్పారు. ప్ర‌పంచంలో చోటు చేసుకుంటున్న ప‌రిణామాల‌ను ప్ర‌భుత్వం చూస్తూ ఊరుకోవ‌డం లేద‌ని, సిఒపి-21, డ‌బ్ల్యుటిఒ ల వంటి ఇటీవ‌ల జ‌రిగిన ప్ర‌పంచ చ‌ర్చావేదిక‌ల‌పై కీల‌క‌మైన పాత్ర‌ను పోషించింద‌ని ప్ర‌ధాన మంత్రి అన్నారు. స‌హ‌కారాత్మ‌క‌మైన స‌మాఖ్య విధానానికి ఉన్న ప్రాముఖ్య‌త‌ను ప్ర‌ధాన మంత్రి వివ‌రిస్తూ, ఈ విధానాన్ని తు.చ‌. త‌ప్ప‌క ఆచ‌రించ‌వ‌ల‌సిందేన‌న్నారు. కేంద్రం, రాష్ట్రాలు క‌ల‌సిక‌ట్టుగా “టీమ్ ఇండియా” మాదిరిగా ప‌ని చేయాల‌ని ఆయ‌న అన్నారు. స‌హ‌కారాత్మ‌క‌మైన స‌మాఖ్య విధాన స్ఫూర్తి ఒక్క స‌హ‌కారానికే ప‌రిమితం కాకుండా, అభివృద్ధి సాధ‌న‌కు రాష్ట్రాల మ‌ధ్య ఆరోగ్యవంత‌మైన పోటీ వాతావ‌ర‌ణానికి తావిచ్చే స్ప‌ర్ధాత్మ‌క‌మైన స‌మాఖ్య విధానంగా కూడా రూపొంద‌వ‌ల‌సి ఉంద‌న్నారు. గ‌వ‌ర్న‌ర్లు అంద‌రు వారి ప‌ద‌వీకాలాలు ముగిసిన అనంత‌రం రాష్ట్రాలకు త‌మ వంతుగా అంద‌జేసిన సేవ‌లు ఏదైనా ఒక రూపంలో వార‌స‌త్వంగా కొన‌సాగే అంశాన్ని గురించి ఆలోచించి, ఆ దిశ‌గా శ్ర‌ద్ధ తీసుకోవాల‌ని ప్ర‌ధాన మంత్రి విజ్ఞ‌ప్తి చేశారు.
శ్రీ‌ న‌గ‌ర్ లో ప్ర‌ధాన మంత్రి:  కిశన్ గంగ జ‌ల‌ విద్యుత్తు కేంద్రాన్ని దేశ ప్ర‌జ‌ల‌కు అంకితం చేశారు

కిశన్ గంగ జ‌ల‌విద్యుత్ కేంద్రాన్ని ప్ర‌ధాన మంత్రి శ్రీ న‌రేంద్ర మోదీ శ్రీ‌ న‌గ‌ర్ లో ఈ రోజు జ‌రిగిన ఒక కార్య‌క్ర‌మంలో దేశ ప్ర‌జ‌ల‌కు అంకితం చేశారు. శ్రీ‌ న‌గ‌ర్ రింగు రోడ్డు కు పునాది రాయిని కూడా ఆయ‌న వేశారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, గ‌త నాలుగు సంవ‌త్స‌రాల‌ కాలంలో వివిధ సందర్భాలలో జ‌మ్ము & క‌శ్మీర్ రాష్ట్రానికి విచ్చేసిన సంద‌ర్భాల‌ను గుర్తుకు తెచ్చుకొన్నారు. ర‌మ్ జాన్ మాసం ప్ర‌వ‌క్త మొహ‌మ్మ‌ద్ యొక్క సందేశాన్ని మ‌రియు బోధ‌న‌ల‌ను జ్ఞ‌ప్తి కి తెచ్చుకొనే కాలం అని ఆయ‌న పేర్కొన్నారు. 330 ఎమ్‌డ‌బ్ల్యు సామ‌ర్ధ్యం క‌లిగిన కిశన్ గంగ జ‌ల‌విద్యుత్ ప‌థ‌కం రాష్ట్రానికి సంబంధించిన విద్యుత్తు అవ‌స‌రాల‌ను తీర్చ‌డంలో ఎంత‌గానో తోడ్ప‌డుతుంద‌ని ప్ర‌ధాన మంత్రి చెప్పారు. రాష్ట్రం లో క‌శ్మీర్‌, జ‌మ్ము మ‌రియు ల‌ద్దాఖ్.. ఈ మూడు ప్రాంతాలను సంతులిత రీతిన అభివృద్ధి పర‌చవలసిన ఆవశ్యకత ఎంతైనా ఉందని ఆయ‌న స్పష్టంచేశారు.
అఫ్గానిస్తాన్ చీఫ్ ఎగ్జిక్యూటివ్‌ శ్రీ డాక్ట‌ర్ అబ్దుల్లా అబ్దుల్లా తో ప్ర‌ధాన మంత్రి భేటీ

అఫ్గానిస్తాన్ చీఫ్ ఎగ్జిక్యూటివ్‌ శ్రీ డాక్ట‌ర్ అబ్దుల్లా అబ్దుల్లా తో ప్ర‌ధాన మంత్రి న‌రేంద్ర మోదీ ఈ రోజు మ‌ధ్యాహ్నం స‌మావేశ‌మ‌య్యారు. భార‌త‌దేశంలో రెండు రోజుల ప‌ర్య‌ట‌న‌కు గాను విచ్చేసిన శ్రీ డాక్ట‌ర్ అబ్దుల్లా కు ప్ర‌ధాన మంత్రి స్నేహ‌ పూర్వ‌క స్వాగ‌తం ప‌లికారు. భార‌త‌దేశం మ‌రియు అఫ్గానిస్తాన్ ల మ‌ధ్య నెలకొన్న బ‌హుముఖీన‌మైన వ్యూహాత్మ‌క భాగ‌స్వామ్యం మ‌రింత బ‌లాన్ని, సామీప్యాన్ని పుంజుకొందని ఇరువురు నేత‌లు పున‌రుద్ఘాటించారు. న్యూ ఢిల్లీలో ఇటీవ‌ల‌ ద్వైపాక్షిక వ్యూహాత్మ‌క భాగ‌స్వామ్య మండ‌లి స‌మావేశం జ‌రిగిన సంద‌ర్భంగా చేసిన‌టువంటి నూత‌న అభివృద్ధి భాగ‌స్వామ్య ప్రకటన ద్వారా ద్వైపాక్షిక స‌హ‌కారం వేగాన్ని అందుకోవ‌డాన్ని వారు హ‌ర్షించారు. ఈ కోణంలో అపార‌మైన అవ‌కాశాలు ఉండడాన్ని గురించి మ‌రియు ద్వైపాక్షిక ఆర్థిక‌ సంబంధ, వికాస సంబంధ స‌హ‌కారాన్ని గురించి కూడా వారు చ‌ర్చించారు. అఫ్గానిస్తాన్ లో అవ‌స్థాప‌న అభివృద్ధి కోసం, ఇంకా సామ‌ర్ధ్యాల పెంపుదల కోసం భార‌త‌దేశం మ‌ద్ధ‌తివ్వ‌డం కొన‌సాగించ‌డాన్ని అఫ్గానిస్తాన్ ఎంత‌గానో ప్ర‌శంసిస్తున్న‌ట్లు శ్రీ డాక్ట‌ర్ అబ్దుల్లా వెల్ల‌డించారు. శాంతియుత‌మైన‌, స‌మృద్ధ‌మైన, స‌మ్మిళిత‌మైన, ప్ర‌గ‌తిశీల, స‌మైక్య అఫ్గానిస్తాన్ నిర్మాణం కోసం అఫ్గాన్ చేస్తున్న కృషికి భార‌త‌దేశం సంపూర్ణ మ‌ద్దతును అందించ‌గ‌ల‌ద‌ని ప్ర‌ధాన మంత్రి పున‌రుద్ఘాటించారు. అఫ్గానిస్తాన్ లో మ‌రియు దానిని ఆనుకొని ఉన్న ప్రాంతంలో భ‌ద్ర‌మైన వాతావ‌ర‌ణం నెల‌కొనాల‌నే అంశం పై ఉభ‌య నేత‌లు ఒక‌రి అభిప్రాయాల‌ను మ‌రొక‌రికి తెలియ‌జెప్పుకొన్నారు. ఈ విష‌యంలో స‌న్నిహిత స‌మ‌న్వ‌యాన్ని మ‌రియు స‌హ‌కారాన్ని కొన‌సాగించాల‌ని వారు ఒక అంగీకారానికి వ‌చ్చారు. స‌మావేశం ముగింపులో ఇరు ప‌క్షాలు పోలీసు బ‌ల‌గాల శిక్ష‌ణ మ‌రియు అభివృద్ధి సంబంధిత సాంకేతిక స‌హ‌కారం అంశంపై ఒక అవ‌గాహ‌న పూర్వ‌క ఒప్పంద ప‌త్రాన్ని ఉభ‌య నాయ‌కుల స‌మ‌క్షంలో ఇచ్చిపుచ్చుకొన్నాయి. చేయి తిరిగిన ఒక అఫ్గాన్ చిత్ర‌లేఖ‌కుడు రూపొందించినటువంటి ఒక వ‌ర్ణ చిత్రాన్ని శ్రీ డాక్ట‌ర్ అబ్దుల్లా త‌న‌కు అంద‌జేయగా ఆ వర్ణచిత్రం బాగుందంటూ ప్ర‌ధాన మంత్రి మెచ్చుకొన్నారు.
ఇండియా -జపాన్ వ్యాపార దిగ్గ‌జాల వేదిక‌నుద్దేశించి ప్ర‌ధాని ప్ర‌సంగం

దేశ రాజ‌ధాని న్యూఢిల్లీలో జ‌రిగిన ఇండియా-జ‌పాన్ వ్యాపార దిగ్గ‌జాల వేదిక స‌మావేశంలో ప్ర‌ధాని శ్రీ న‌రేంద్ర మోదీ, జ‌పాన్ ప్ర‌ధాని శ్రీ షింజో అబే ప్ర‌సంగించారు. ఈ సంద‌ర్భంగా ప్ర‌ధాని శ్రీ న‌రేంద్ర మోదీ మాట్లాడుతూ ఇండియా, జ‌పాన్ రెండు దేశాలు క‌లిసిక‌ట్టుగా ప్ర‌గ‌తి సాధించాల‌ని తాను కోరుకుంటున్నాని వ్యాఖ్యానించారు. అత్య‌ధిక వేగంతో ప్ర‌యాణించే రైళ్లను ఏర్పాటు చేసుకునే విష‌యంలో మాత్ర‌మే అంతే వేగంగా ప‌రుగులు తీసే వృద్ధిలోనూ ఇరుదేశాలు క‌లిసిక‌ట్టుగా ప్ర‌గ‌తి సాధించాల‌ని ప్ర‌ధాని ఆకాంక్షించారు. గ‌త సంవ‌త్స‌రం తాను జ‌పాన్ లో చేసిన ప‌ర్య‌ట‌న‌ను ఈ సంద‌ర్భంగా ప్ర‌ధాని గుర్తు చేశారు. త‌న జ‌పాన్ ప‌ర్య‌ట‌న‌లో 35 బిలియ‌న్ డాల‌ర్ల పెట్టుబ‌డుల్ని ఇండియాలో పెడ‌తామంటూ జ‌పాన్ ప్ర‌భుత్వం హామీ ఇచ్చిన విష‌యాన్ని ప్ర‌ధాని గుర్తు చేశారు. ఆ స‌మ‌యంలో ఇంత మొత్తం అంద‌రినీ ఆశ్చ‌ర్య‌చ‌కితుల‌ను చేసింద‌ని అయితే ఇంత త‌క్కువ స‌మ‌యంలోనే ఈ పెట్టుబ‌డుల విష‌యంలో ఊహించ‌డానికి వీలులేనంత ప్ర‌గ‌తి క‌నిపిస్తోంద‌ని ప్ర‌ధాని అన్నారు. జ‌పాన్ పెట్టుబ‌డుల రూపురేఖ‌లు ఇప్పుడు స్ప‌ష్టంగా క‌నిపిస్తున్నాయ‌ని ప్ర‌ధాని వివ‌రించారు. ఇండియాలోనే త‌యారీ (మేక్ ఇన్ ఇండియా) అంటూ ఇండియా త‌ల‌పెట్టిన బృహ‌త్త‌ర కార్య‌క్ర‌మం భారీస్థాయిలో కొన‌సాగుతోంద‌ని…ఇలాంటి కార్య‌క్ర‌మాన్ని జపాన్ సైతం మొద‌లుపెట్టింద‌ని ప్ర‌ధాని అన్నారు. విధాన‌ప‌ర‌మైన ప్‌్యోగంగా గ‌త సంవ‌త్స‌రం జ‌పాన్ ప్రారంభించిన జపాన్ ప్ల‌స్ కార్య‌క్ర‌మం చ‌క్క‌గా ప్ర‌గ‌తి సాధిస్తోంద‌ని ప్ర‌ధాని వివ‌రించారు. ప్ర‌పంచ ఆర్థిక కార్య‌క‌లాపాల్లో మంద‌గ‌మ‌నం వ‌చ్చిన నేప‌థ్యంలోనూ ఇండియా, జ‌పాన్ లు సాధిస్తున్న ఆర్థికాభివృద్ధి మెచ్చుకోద‌గ్గ‌దిగా ఉంద‌ని ఈ రెండు దేశాల ఆర్థిక సూచిక‌లు ఎంతో మేలుగా ఉన్నాయ‌ని ప్ర‌ధాని అన్నారు. అనేక సాధ్యాల‌కు భార‌త్ నెల‌వుగా మారింద‌నే విష‌యం ఇప్పుడు స్ప‌ష్ట‌మైంద‌ని ప్ర‌ధాని పేర్కొన్నారు. ఆర్థిక రంగంలో ఇండియా సాధించిన ప‌లు కీల‌క మార్పుల్లో జ‌పాన్ భాగ‌స్వామిగా ఉన్న విష‌యాన్ని ఈ సంద‌ర్భంగా ప్ర‌ధాని గుర్తు చేశారు. మారుతి కారు, డిఎఫ్ సి (డెడికేటెడ్ ఫ్రెయిట్ కారిడార్‌) మొద‌లైన ఉదాహ‌ర‌ణ‌లే దీనికి నిద‌ర్శ‌న‌మ‌ని ప్ర‌ధాని పేర్కొన్నారు.
‘8సంవత్సరాల సుపరిపాలన’ తాలూకు ముఖ్యాంశాల ను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ గడచిన 8 సంవత్సరాల లో దేశ పాలన లో చేపట్టిన వివిధ కార్యక్రమాలు, సంస్కరణల ను గురించి తన వెబ్ సైట్ (narendramodi.in) లో నుంచి మరియు MyGov నుంచి వ్యాసాలను మరియు ట్వీట్ లను శేర్ చేశారు. ఈ వ్యాసాలు మరియు ట్వీట్ ల మాలిక, ఆత్మనిర్భర్ భారత్ యొక్క విభిన్న పార్శ్వాలు, పరిపాలన లో ప్రజల కు కేంద్ర స్థానాన్ని ఇవ్వడం మరియు మానవీయ దృష్టికోణం, రక్షణ రంగం లో సంస్కరణలతో పాటు పేదల అనుకూల పాలన కు ప్రోత్సాహాన్ని ఇచ్చే ప్రయాసల కు సంబంధించినవి. ప్రధాన మంత్రి అనేక ట్వీట్ లలో – ‘‘130 కోట్ల మంది భారతీయులు వారు భారతదేశాన్ని ఆత్మనిర్భరత కలిగింది గా తీర్చిదిద్దుతాం అంటూ ఒక నిర్ణయానికి వచ్చారు. ఆత్మనిర్భరత పట్ల మా శ్రద్ధ ప్రపంచ సమృద్ధి కి తోడ్పాటు ను అందించాలనే దృష్టికోణం తో ప్రేరణ ను పొందింది. #8YearsOfSushasan’’ ‘‘మాది భారతదేశం లో ప్రతి ఒక్కరి సంరక్షణ పైనా శ్రద్ధ వహించే ప్రభుత్వం. మేం ప్రజల ను కేంద్ర స్థానం లో నిలపాలనే మరియు మానవీయ దృష్టికోణం నుంచి ప్రేరణ ను పొందిన టువంటి వారం. #8YearsOfSushasan” ‘‘నమో ఏప్ లోని ఈ వ్యాసం స్వదేశీకరణ పట్ల శ్రద్ధ తీసుకోవడం, డిఫెన్స్ కారిడర్ ను నిర్మించడం, రక్షణ సంబంధి ఎగుమతులకు ప్రోత్సాహాన్ని ఇవ్వడం తో పాటు గా రక్షణ రంగం లో చోటు చేసుకొన్న సంస్కరణల క్రమాన్ని ప్రముఖం గా పేర్కొంటుంది. #8YearsOfSushasan” ‘‘సబ్ కా సాథ్, సబ్ కా వికాస్, సబ్ కా విశ్వాస్ మరియు సబ్ కా ప్రయాస్’’ అనే మంత్రం తో ప్రేరణ ను పొంది మా ప్రభుత్వం ప్రజానుకూల పాలన కు పుష్టి ని ఇవ్వడం కోసం అనేక ప్రయాసలు చేసింది. ఆ ప్రయాస లు పేదల కు, యువత కు, రైతుల కు, మహిళల కు మరియు మోసానికి గురైన సముదాయానికి సాయపడుతున్నాయి. #8YearsOfSushasan” అని పేర్కొన్నారు. DS/ST
జ‌య్ పుర్ లో ప‌ట్ట‌ణ అవ‌స్థాప‌న ప‌థ‌కాల‌కు శంకుస్థాప‌న చేసిన ప్ర‌ధాన మంత్రి;  సంక్షేమ ప‌థ‌కాల ల‌బ్దిదారులు వెల్ల‌డించిన అనుభ‌వాల‌ను ఆయన ఆల‌కించారు;  ఒక జ‌న స‌భ లోనూ ప్ర‌సంగించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ జ‌య్ పుర్ లో ఈ రోజు జ‌రిగిన ఒక జ‌న స‌భ ను ఉద్దేశించి ప్ర‌సంగిచారు. రాజ‌స్థాన్ రాష్ట్రం లో 13 ప‌ట్ట‌ణ అవ‌స్థాప‌న ప‌థ‌కాల‌కు శంకుస్థాప‌న సూచ‌కంగా ఏర్పాటైన ఒక ఫ‌ల‌కాన్ని ఆయ‌న ఆవిష్క‌రించారు. భార‌త ప్ర‌భుత్వం మ‌రియు రాజ‌స్థాన్ ప్ర‌భుత్వం అమ‌లు చేస్తున్న ప‌థ‌కాల‌కు చెందిన ఎంపిక చేసిన ల‌బ్దిదారులు వ్యక్తం చేసిన అభిప్రాయాల తాలూకు దృశ్య‌, శ్ర‌వ‌ణ నివేదిక ను ఆయ‌న ఈ సంద‌ర్భంగా వీక్షించారు. ఈ నివేదిక స‌మ‌ర్ప‌ణ కార్య‌క్ర‌మానికి రాజ‌స్థాన్ ముఖ్య‌మంత్రి శ్రీమ‌తి వ‌సుంధ‌ర రాజె స‌మ‌న్వ‌య‌క‌ర్త గా వ్య‌వ‌హ‌రించారు. ఈ ప‌థ‌కాల‌లో.. ప్ర‌ధాన మంత్రి ఉజ్జ్వ‌ల యోజ‌న‌, ప్ర‌ధాన మంత్రి ముద్ర యోజ‌న, ఇంకా ప్ర‌ధాన మంత్రి ఆవాస్ యోజ‌న ల‌తో పాటు అనేక ఇత‌ర ప‌థ‌కాలు.. భాగంగా ఉన్నాయి. ఈ సంద‌ర్భంగా ఏర్పాటైన ఒక జన స‌భ‌ కు ఎంతో ఉత్సాహం తో పెద్ద సంఖ్య‌ లో త‌ర‌లి వ‌చ్చిన స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, సంద‌ర్శ‌కుల‌ను రాజ‌స్థాన్ ఏ విధంగా స్వాగ‌తిస్తుందీ తాను ప్ర‌త్యక్షంగా తిల‌కించిన‌ట్లు చెప్పారు. రాష్ట్రం గ‌త కొన్ని సంవ‌త్స‌రాల‌లో సాధించిన పురోగ‌తి యొక్క వాస్త‌విక చిత్రాన్ని సంద‌ర్శ‌కులు చూడ‌వ‌చ్చున‌ని ఆయ‌న అన్నారు. రాజ‌స్థాన్ ను సాహ‌స భూమి గా ఆయ‌న అభివ‌ర్ణించారు. ప్ర‌కృతి తో సామ‌రస్య భావ‌న‌ తో మ‌న‌గ‌ల‌గ‌డం గాని లేదా మ‌న దేశాన్ని దాడుల బారి నుండి కాపాడుకోవ‌డం లో గాని రాజ‌స్థాన్ మార్గ‌ద‌ర్శి గా వ్య‌వ‌హ‌రించింద‌ని ఆయ‌న వివ‌రించారు. రాజ‌స్థాన్ ముఖ్య‌మంత్రి శ్రీమ‌తి వ‌సుంధ‌ర రాజె ను ప్ర‌ధాన మంత్రి పొగడుతూ, ఆమె రాష్ట్రం లో ప‌ని సంస్కృతి ని మార్చివేశార‌ని తెలిపారు. రాజ‌స్థాన్ పురోగ‌తికై కేంద్ర ప్ర‌భుత్వం మ‌రియు రాష్ట్ర ప్ర‌భుత్వం క‌ల‌సిక‌ట్టుగా కృషి చేస్తున్నాయ‌ని ఆయ‌న అన్నారు. ఈ రోజు ఏర్పాటైన నివేదిక స‌మ‌ర్ప‌ణ కార్య‌క్ర‌మం లో పాలుపంచుకొన్న ల‌బ్దిదారులలో వెల్లివిరుస్తున్న సంతోషం ఇక్క‌డ‌కు హాజ‌రైన జ‌న సందోహం లో ప్ర‌తి ఒక్క‌రి లో స్ప‌ష్టమవుతోంద‌ని ఆయ‌న పేర్కొన్నారు. రైతుల సంక్షేమం కోసం కేంద్ర ప్ర‌భుత్వం ఏ విధంగా పాటుపడుతున్న‌దీ ప్ర‌ధాన మంత్రి సుదీర్ఘంగా వివ‌రించారు. వివిధ పంట‌ల‌కు ప్ర‌స్తుత ఖ‌రీఫ్ కాలానికిగాను ప్ర‌క‌టించిన‌టువంటి క‌నీస మ‌ద్ద‌తు ధ‌ర‌ లో పెంపుద‌ల‌ ను గురించి ఆయ‌న చెప్పుకొచ్చారు. స్బ‌చ్ఛ్ భారత్ మిశన్‌, జ‌న్ ధ‌న్ యోజ‌న‌, ప్ర‌ధాన మంత్రి ఆవాస్ యోజ‌న‌, ముద్ర యోజ‌న‌, ఉజ్జ్వ‌ల యోజ‌న మ‌రియు సౌభాగ్య యోజ‌న ల‌తో స‌హా కేంద్ర ప్ర‌భుత్వం యొక్క వివిధ ప‌థ‌కాలు సాధించిన పురోగ‌తి ని గురించి కూడా ప్ర‌ధాన మంత్రి తన ప్రసంగంలో ప్ర‌స్తావించారు. వ‌చ్చే సంవ‌త్స‌రం లో రాజ‌స్థాన్ 70 సంవ‌త్స‌రాల‌ను పూర్తి చేసుకొంటుంద‌ని ప్ర‌ధాన మంత్రి చెబుతూ ఒక అభివృద్ధియుత రాజ‌స్థాన్.. ఏదైతే ‘న్యూ ఇండియా’ నిర్మాణం లో ఒక ప్ర‌ముఖ పాత్ర ను పోషించ‌గ‌లుగుతుందో.. అటువంటి రాజ‌స్థాన్ ను ఆవిష్క‌రించేందుకు వ‌చ‌న‌బ‌ద్ధ‌త‌ను పున‌రుద్ఘాటిద్దామ‌ంటూ పిలుపునిచ్చారు.
భూటాన్ లోని పునత్ సంగ్ చూ -II జల విద్యుత్ పథకానికి సంబంధించిన సవరించిన వ్యయ అంచనా కు మంత్రిమండలి ఆమోదం

భూటాన్ లో ప్రస్తుతం నిర్మాణంలో ఉన్న 1020 ఎమ్ డబ్ల్యు సామర్థ్యం కలిగిన పునత్ సంగ్ చూ -II జల విద్యుత్ పథకానికి (హెచ్ ఇ పి) సంబంధించి రూ. 7,290.62 కోట్లు ఖర్చు కాగల సవరించిన అంచనా (ఆర్ సి ఇ) ప్రతిపాదనకు కేంద్ర మంత్రిమండలి ఆమోదం తెలిపింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ దశలో హెచ్ ఇ పి మొత్తం వ్యయంలో రూ. 3,512.82 కోట్ల మేర పెంపుదల చోటు చేసుకొన్నట్లయింది. ఈ ప్రాజెక్టు మిగులు విద్యుత్తును భారతదేశానికి అందించనుంది. తద్వారా దేశంలో అందుబాటులోకి వచ్చే విద్యుత్తు అధికం కాగలదు. అంతే కాకుండా, ప్రాజెక్టు సంబంధిత పనులు అంతరాయం లేకుండా సాఫీగా కొనసాగేందుకు మార్గం కూడా సుగమం అవుతుంది. పూర్వ రంగం: పునత్ సంగ్ చూ -II హెచ్ ఇ పి నిర్మాణం కోసం భారత దేశం, భూటాన్ ల మధ్య 2010 ఏప్రిల్ లో ద్వైపాక్షిక ఒప్పందం పై సంతకాలు జరిగాయి. రూ. 3,777.8 కోట్ల ఆమోదిత వ్యయం (2009 మార్చి ధరల వద్ద) లో 30 శాతం నిధులను భారతదేశ ప్రభుత్వం గ్రాంటు రూపంలో ఇచ్చేటట్లు, మిగిలిన 70 శాతం సొమ్మును సాలుసరి 10 శాతం వడ్డీతో కూడిన రుణం రూపంలో సమకూర్చుకొనేటట్లు ఈ ఒప్పందాన్ని కుదుర్చుకున్నారు. రుణాన్ని ఏడాదికి రెండు వాయిదాల చొప్పున 30 సమాన వాయిదాలలో తిరిగి చెల్లించవలసి ఉంటుంది. 2009 మార్చి నెల నుండి 2015 మార్చి మధ్య కాలంలో ద్రవ్యోల్బణం, భూమి మీద నిర్మించాలనుకున్న విద్యుత్ గృహాన్ని భూ గర్భంలో నిర్మించాలంటూ మార్పును ప్రతిపాదించడం, తొలుత ర్దేశించుకొన్న 990 ఎమ్ డబ్ల్యు సామర్ధ్యాన్ని తాజాగా 1020 ఎమ్ డబ్ల్యు కు పెంచడం, భూటాన్ కు చెందిన నేషనల్ ట్రాన్స్ మిషన్ గ్రిడ్ మాస్టర్ ప్లాన్ కు అనుగుణంగా అదనపు అవసరాలను తీర్చవలసి రావడం, ఇంకా పథకం నిర్మాణ సమయంలో భూ సంబంధ ప్రతికూల స్థితిగతులు ఎదురుకావడం నిర్మాణ వ్యయం పెరిగి పోవడానికి కారణాలయ్యాయి.
ఆయుష్మాన్ భార‌త్ లో భాగంగా ఆరోగ్య హామీ కార్య‌క్ర‌మం ప్రారంభ స‌న్నాహాల‌ను స‌మీక్షించిన ప్ర‌ధాన మంత్రి

ఆయుష్మాన్ భార‌త్ లో భాగ‌మైన ఆరోగ్య హామీ కార్య‌క్ర‌మాన్ని ప్రారంభించే దిశ‌గా సాగుతున్న స‌న్నాహాల లో పురోగ‌తి ని ప్ర‌ధాన మంత్రి శ్రీ న‌రేంద్ర మోదీ ఈ రోజు స‌మీక్షించారు. ప్ర‌తి ఒక్క కుటుంబానికి 5 ల‌క్ష‌ల రూపాయ‌ల వ‌ర‌కు ఆరోగ్య హామీ ర‌క్ష‌ణ‌ ను ఈ ప‌థ‌కం అందించనుంది. దీని పరిధి లోకి 10 కోట్ల‌ కు పైగా పేద‌ మరియు దుర్బల కుటుంబాలను తీసుకురావాలని ల‌క్ష్యంగా నిర్దేశించుకొన్నారు. ఈ సంద‌ర్భంగా ఆరోగ్యం, కుటుంబ సంక్షేమ మంత్రిత్వ శాఖ, నీతి ఆయోగ్, ఇంకా ప్రధాన మంత్రి కార్యాలయం (పిఎంఒ) ల‌కు చెందిన ఉన్న‌తాధికారులు ఈ ప‌థకానికి సంబంధించి రాష్ట్రాల‌ లో సాగుతున్న స‌న్నాహ‌క చ‌ర్య‌లతో పాటు ఈ పథకం తో ముడిపడిన సాంకేతిక అంశాల, మౌలిక అంశాల అభివృద్ధి సహా వివిధ అంశాల‌ను ప్ర‌ధాన మంత్రి కి వివ‌రించారు. ఆయుష్మాన్ భార‌త్ లో భాగ‌ంగా తొలి ‘హెల్త్ అండ్ వెల్ నెస్ సెంట‌ర్’ ను ఆకాంక్ష భ‌రిత జిల్లా లలో ఒకటైన బీజాపుర్ జిల్లా (చండీగఢ్ లో ఉంది ఈ జిల్లా) లో- ఆంబేడ్ కర్ జ‌యంతి సందర్భం గా ఏప్రిల్ నెల‌ లో- ప్ర‌ధాన మంత్రి ప్రారంభించారు.
ఐక్యరాజ్యసమితి సర్వసభ్య సమావేశంలో ప్రధానమంత్రి ప్రసంగించారు

ఈ రోజు న్యూయార్క్‌లో జరిగిన ఐక్యరాజ్యసమితి సర్వసభ్య సమావేశం (యుఎన్‌జిఎ) 74 వ సమావేశంలో ప్రధాని శ్రీ నరేంద్ర మోదీ ప్రసంగించారు. మహాత్మా గాంధీని స్మరించుకుంటూ, ప్రపంచ శాంతి, పురోగతి మరియు అభివృద్ధికి గాంధీజీ ఇచ్చిన సత్యం మరియు అహింస సందేశం నేటికీ సందర్భోచితమైనదిగా ఉందని ప్రధానమంత్రి అన్నారు. స్వచ్ఛ భారత్, ఆయుష్మాన్ భారత్, జన్ ధన్ యోజన మరియు డిజిటల్ గుర్తింపు (ఆధార్) వంటి ప్రజలకు అనుకూలమైన ప్రభుత్వ కార్యక్రమాల ద్వారా వచ్చిన భారీ పరివర్తనను ప్రధానమంత్రి ఎత్తిచూపారు. భారతదేశం ఇటువంటి కార్యక్రమాలను అనుసరిస్తున్నప్పుడు, ఇది మొత్తం ప్రపంచంలో ఆశను రేకెత్తిస్తుందని ఆయన అన్నారు. ఒక్కసారి ఉపయోగించే ప్లాస్టిక్‌ను తొలగించడంలో భారతదేశం యొక్క నిబద్ధత గురించి ప్రధానమంత్రి ప్రస్తావించారు. రాబోయే ఐదేళ్లలో ప్రతి ఇంటికి నీరు, ప్రతి కుటుంబానికి ఒక ఇల్లు మరియు క్షయ నిర్మూలనకు ప్రభుత్వం అందించే నిబద్ధత గురించి ఆయన మాట్లాడారు. భారతీయ సంస్కృతికి ప్రాధాన్యతనిస్తూ, ప్రజా సంక్షేమం మన సాంస్కృతిక ధర్మంలో భాగమని ప్రధానమంత్రి అన్నారు. ప్రజా భాగస్వామ్యం ద్వారా ప్రజా సంక్షేమం తన ప్రభుత్వ మంత్రం అని అన్నారు. 130 కోట్ల మంది భారతీయుల కలలను నెరవేర్చడంతో పాటు, ప్రభుత్వ ప్రయత్నాలు మొత్తం ప్రపంచానికి మేలు చేస్తాయి. “మేము మా ప్రజల సంక్షేమం కోసం మాత్రమే కాకుండా, మొత్తం ప్రపంచం యొక్క సంక్షేమం కోసం పనిచేస్తున్నాము. అందుకే మా ధ్యేయం సబ్కా సాత్, సబ్కా వికాస్, సబ్కా విశ్వాస్’ అని ప్రధానమంత్రి తెలిపారు. ఉగ్రవాదాన్ని ప్రపంచానికి అతిపెద్ద సవాలుగా పేర్కొంటూ, మానవత్వం కోసం ఉగ్రవాదానికి వ్యతిరేకంగా అన్ని దేశాలు ఏకం కావాలని ప్రధానమంత్రి కోరారు. “భారతదేశం ప్రపంచానికి యుద్ధం కాకుండా బుద్ధుని శాంతి సందేశం ఇచ్చిన దేశం” అని ప్రధానమంత్రి అన్నారు. ఐక్యరాజ్యసమితి శాంతి పరిరక్షణ మిషన్‌కు భారతదేశం అందించిన సహకారం గురించి కూడా ఆయన ప్రస్తావించారు బహుపాక్షికతకు కొత్త దిశానిర్దేశం చేయాలని అంతర్జాతీయ సమాజాన్ని ప్రధానమంత్రి కోరారు. ప్రపంచం కొత్త శకం గుండా వెళుతున్నందున, దేశాలు తమ తమ సరిహద్దుల్లోనే తమను తాము నిర్బంధించుకునే అవకాశం లేదని ఆయన అన్నారు. “విచ్చిన్నమైన ప్రపంచం ఎవరి ఆసక్తిలో లేదు. ఐక్యరాజ్యసమితిని సంస్కరించడానికి మరియు బహుపాక్షికతకు మనము ప్రాధాన్యత ఇవ్వాలి, ”అని ప్రధానమంత్రి అన్నారు. వివిధ ప్రపంచ సవాళ్లను పరిష్కరించడానికి సమిష్టి చర్య తీసుకోవాలని తమిళ తత్వవేత్త కనియన్ పుంగుంద్రనార్ మరియు స్వామి వివేకానంద ల వ్యాఖ్యలను ప్రధానమంత్రి జ్ఞాపకం చేశారు. ‘సామరస్యం మరియు శాంతి’ అనేది ప్రపంచంలోని అతిపెద్ద ప్రజాస్వామ్య దేశం మిగతా ప్రపంచానికిచ్చే సందేశం అని ఆయన అన్నారు. భూతాపం (గ్లోబల్ వార్మింగ్) గురించి మాట్లాడుతూ, తలసరి ఉద్గారాల పరంగా భూతాపం పెరగడానికి భారతదేశం యొక్క సహకారం చాలా తక్కువగా ఉన్నప్పటికీ, దీనికి వ్యతిరేకంగా ప్రతిస్పందించడంలో మాత్రం భారతదేశం ముందంజలో ఉంది. ఈ సందర్భంగా, వాతావరణ మార్పులపై పోరాడటానికి 450 గిగా వాట్ల పునరుత్పాదక ఇంధన లక్ష్యం మరియు అంతర్జాతీయ సౌర కూటమి ఏర్పాటుతో సహా తన ప్రభుత్వం తీసుకున్న చర్యలను ఆయన వివరించారు.
సాంప్ర‌దాయ‌క వైద్య ప‌ద్ధ‌తులు మ‌రియు హోమియోప‌తి రంగం లో స‌హ‌కారం అంశం పై భార‌త‌దేశాని కి మ‌రియు బొలీవియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

సాంప్ర‌దాయ‌క వైద్య ప‌ద్ధ‌తులు మ‌రియు హోమియోప‌తి రంగం లో స‌హ‌కారం అంశం పై భార‌త‌దేశాని కి మ‌రియు బొలీవియా కు మ‌ధ్య ఒక అవ‌గాహ‌న పూర్వక ఒప్పందం (ఎంఒయు )కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎంఒయు పై బొలీవియా లో 2019వ సంవ‌త్స‌రం మార్చి నెల‌ లో సంత‌కాల‌య్యాయి. ప్ర‌భావం: ఈ ఎంఒయు సాంప్ర‌దాయ‌క వైద్య ప‌ద్ధ‌తులు మ‌రియు హోమియోప‌తి రంగం లో ప్రోత్సాహాని కి ఒక ఫ్రేమ్ వర్క్ ను స‌మ‌కూర్చ‌ుతుంది. ఆ ఫ్రేమ్ వర్క్ ఉభయ దేశాల కు పరస్పరం ప్రయోజన కారి గా కూడా ఉంటుంది. ఇది సాంప్ర‌దాయ‌క వైద్య ప‌ద్ధతులు, ఇంకా హోమియోప‌తి లు బొలీవియా లో ప్రచారం పొందేందుకు దారితీయ‌డ‌మే కాక ఆయుష్ (ఆయుర్వేద‌, యోగా, యునానీ, సిద్ధ‌, ఇంకా హోమియోప‌తి) ప‌ద్ధ‌తుల ప్రాముఖ్యాన్ని బొలీవియా లో వ‌ర్ధిల్లజేస్తుంది. ఈ ఎంఒయు ప్రాక్టిశన‌ర్ లకు శిక్ష‌ణ ను ఇవ్వ‌డం కోసం నిపుణుల రాక పోక‌ల కు మార్గాన్ని సుగమం చేస్తుంది; అలాగే, స‌మ‌న్వ‌యం తో కూడిన ప‌రిశోధ‌న ను చేప‌ట్టే శాస్త్రవేత్త ల‌కు కూడా మార్గాన్ని సుగమం చేస్తుంది. త‌ద్వారా సాంప్ర‌దాయ‌క వైద్య ప‌ద్ధ‌తుల ను అనుస‌రించడం లో, ఇంకా ఔష‌ధాల అభివృద్ధిలో నూత‌న ఆవిష్క‌ర‌ణ ల‌కు దారితీస్తుంది.